|  |  |  |  |  |
| --- | --- | --- | --- | --- |
|  | | | | |
| **Analiza Impactului de Reglementare** | | | | |
| **Titlul analizei impactului** (poate conține titlul propunerii de act normativ): | Analiza Impactului de Reglementare la proiectul de hotărâre cu privire la modificarea unor hotărâri de Guvern | | | |
| **Data:** |  | | | |
| **Autoritatea administrației publice (autor):** | Ministerul Agriculturii și Industriei Alimentare | | | |
| **Subdiviziunea:** | Direcția Industrie Alimentară | | | |
| **Persoana responsabilă şi datele de contact:** | Maria Leahu  022 204 540, [maria.leahu@maia.gov.md](mailto:maria.leahu@maia.gov.md) | | | |
| **Compartimentele analizei impactului** | | | | |
| **1. Definirea problemei** | | | | |
| a) Determinați clar și concis problema și/sau problemele care urmează să fie soluționate | | | | |
| - risc de aplicare discreționară și abuzivă a cadrului normativ;  - nivel scăzut de protecția a consumatorului. | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | | |
| Din partea mediului de afaceri în adresa Ministerului au fost înaintate demersuri privind necesitatea aducerii în concordanță a prevederilor unor acte normative – Reglementări tehnice, printre care și Reglementarea tehnică „Zahăr. Producerea și comercializarea”, aprobată prin Hotărârea Guvernului nr. 774/2007.  În anul 2022 au fost actualizate pozițiile tarifare din Nomenclatura combinata a mărfurilor (Legea 134/2022). Prin urmare, conform pct. 2 din Lege, este necesar de actualizat pozițiile tarifare din reglementările tehnice si Cerințele de calitate pentru produse alimentare aprobate prin Hotărâre de Guvern.  Trebuie de menționat că, încă în anul 2016 prin Legea 186/2016 au fost operate modificări la Legea 420/2006 privind activitatea de reglementare tehnică, conform cărora prevederile Legii 420/2006 „nu se mai aplică produselor ce fac obiectul Legii nr. 78/2004 privind produsele alimentare”. Legea 78/2004 a fost abrogată prin Legea 306/2018 privind siguranța produselor alimentare. Astfel urmează a fi actualizat cadrul normativ conform noilor cerințe și prevederi.  Modificarea actului normativ va avea într-o oarecare măsură impact asupra următoarele categorii:  - producătorii și importatorii de anumite tipuri de zahar și importatorii și agenții economici care preambalează orezul și zaharul, întrucât aceștia urmează să se conformeze cerințelor stabilite.  - organele de control ANSA și ANSP  - consumatorii.  Conform datelor Biroului Național de Statistică, în Republică în anul 2022 erau 5 Agenți economici producători de *anumite* tipuri de zahar. Conform acestor date în anul 2022, producerea produselor respective in perioada 2019-2022 este prezentată Figura 1.  Figura 1. Producerea anumitor tipuri de zahar în perioada 2019-2022.  Producerea de zahar diferă de la an la an, aceasta are o legătură directă cu suprafețele pe care se cultivă sfecla de zahăr, precum și de condițiile meteorologice. Totodată, se produc și sunt comercializate și alte tipuri de zahăr, precum zahăr invertit, glucoză, siropuri ale acestor produse și alte produse din această categorie, care nu sunt reglementate în nici un fel. Aceste produse sunt plasate atât pentru comerț ca atare, cât și pentru utilizare în calitate de ingrediente preponderent în produsele de cofetărie și patiserie și care sunt consumate în mare parte de copii.  Importul și exportul de zahar prezentate în figura 2.    Figura 2. Importul și Exportul de zahar din trestie sau din sfeclă și zaharoză chimic pură, în stare solidă în perioada 2020-2022  Din Figura 2 se observă că zaharul exportat din Republica Moldova este în descreștere. Acest fapt se datorează restricțiilor de export aplicate pentru perioada 1 martie 2022 – 31 mai 2023, piața internă fiind asigurată cu zahar autohton.  Cea mai mare cantitate de zahăr se importa din țările UE, precum Regatul țărilor de jos, Polonia, Franța, Germania ș.a. Conflictul militar din tara vecină a dus la o schimbare esențială, astfel în anul 2022 se atestă o creștere de aproape zece ori a cantității de zahar importate din țările CSI (Ucraina). Situația din regiune și restricțiile la export au avut drept consecință diminuarea cantităților de zahăr exportate. Ca și în cazul importurilor, principalul partener pentru export, rămâne a fi Uniunea Europeană, zaharul fiind exportat în mare parte în România și Bulgaria.  Dacă ne referim la alte tipuri de zahar (inclusiv lactoza, maltoza, glucoza si fructoza levuloza, chimic pure, in stare solida; siropuri de zahar la care nu s-au adăugat aromatizați sau coloranți; înlocuitori de miere, chiar amestecați cu miere naturala; zaharuri si melase caramelizate), producerea autohtonă a acestora constituie nici 10% din cantitatea importată. Majoritatea acestora sunt importate din țările CSI (Federația Rusă și Ucraina). Din Țările UE se importa cantități mult mai mici, cantități mai mari fiind importate din Germania, Italia, Bulgaria ș.a. Importul și exportul pentru anii 2020-2022 este prezentat Figura 3.  Figura 3 Importul și exportul de alte tipuri de zahar, pentru anii 2020-2022.  Orezul este practic un produs de import, anual se importă peste 9 mii tone. În ultimii ani se atesta o micșorare a cantităților de orez importate din țările din Asia și o creștere a importurilor de orez din Europa, a se vedea Figura 4. Din țările UE, orezul preponderent este importat din România, Italia, Grecia Bulgaria etc, dacă ne referim la tarile CSI – Federația Rusă și Ucraina, iar celelalte state- India, China, Vietnam, Pakistan și altele.  În Moldova orezul de obicei se preambalează. În contextul celor menționate este esențial elaborarea unui cadru normativ care să stabilească cerințe clare pentru toți actorii implicați, dar si pentru introducerea pe piață a unor produse sigure, care să nu pună în pericol sănătatea și viața consumatorilor.  Figura 4. Importul de orez pentru anii 2020-2022. | | | | |
| c) Expuneți clar cauzele care au dus la apariția problemei | | | | |
| Necesitatea actualizării prevederilor cadrului normativ atât cerințelor la zi, inclusiv modificările operate la nomenclatura combinată a mărfurilor prin Legea 341/2022 și a Legii 306/2018 privind siguranța produselor alimentare, precum și în vederea implementării punctelor 25 și 26 din Capitolul 11 – Agricultura și dezvoltarea rurală din Planul național de acțiuni pentru aderarea Republicii Moldova la Uniunea Europeană pe anii 2023-2027,aprobat prin Hotărârea Guvernului nr. 829/2023.  Totodată, mediul de afaceri și ANSA au înaintat mai multe demersuri înaintare de către privind necesitatea de aducere în concordanță a prevederilor Reglementărilor tehnice, deoarece prevederile și-au pierdut actualitatea, ca urmare a modificării unor acte normative precum: Legea nr. 420/2006 privind activitatea de reglementare tehnică, despre excluderea produselor alimentare din domeniul reglementat, a fost menționat și mai sus. În același timp, au fost abrogate unele acte normative precum: Legea 78/2004 privind produsele alimentare și Hotărârea Guvernului nr. Nr. 1191/2010 cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare şi hrană de origine vegetală şi animală pentru animale, iar prevederile Hotărârilor propuse spre modificare fac trimiteri la aceste acte.  Ajustarea cadrului normativ la prevederile legislației in vigoare, va crea un mediu favorabil pentru agenții economici din domeniu, care se vor conforma unor cerințe clare, și totodată vor fi excluse prevederile care lasă lor de interpretare. | | | | |
| d) Descrieți cum a evoluat problema și cum va evolua fără o intervenție | | | | |
| Până la semnarea Acordului de Asociere, produsele alimentare erau plasate pe piață în conformitate cu Legea 235/2011 privind activitățile de acreditare și de evaluare a conformității și a Legii 420/2006 privind activitatea de reglementare tehnică. În conformitate cu actele normative menționate, la plasarea pe piață, produsele trebuiau să fie însoțite de Declarația de conformitate emisă de către producător, care se baza pe rezultatele evaluării conformității.  În anul 2014, după semnarea Acordului de Asociere, Republica Moldova, s-au deschis noi oportunități pentru exportul produselor alimentare, dar acestea trebuie să corespundă prevederilor legislației UE. Astfel a început un amplu proces de armonizare a legislației naționale la legislația UE.  În anul 2016, prin modificarea Legilor 420/2006 și a Legii 235/2011, produsele alimentare au fost excluse din domeniul reglementat. Astfel producătorul având o libertate mai mare privind produsele, procedeele și metodele lor de producție, dar și o responsabilitate privind respectare obligatorie a prevederilor ce țin de igiena produselor, inofensivitate, ambalarea și etichetarea acestora etc.  Fără nici o intervenție, cadrul normativ va rămâne distorsionat, neclar și dificil de implementat, generând situații de conflict între mediul de afaceri și organele de control.  Mai mult ca atât în aceste situații pot genera apariția riscurilor de corupție, astfel în final fiind pusă în pericol sănătatea consumatorului. Pe de altă parte, scade interesul producătorului de a dezvolta o afacere în Republica Moldova. | | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului | | | | |
| Cadrul juridic actual aferent cu privire la aprobarea modificărilor ce se operează în unele hotărâri ale Guvernului (cerințe de calitate pentru orez si anumite tipuri de zahăr este reprezentat de:  În Hotărârile de Guvern nr. 774/2007 și 291/2014 se face referință la Legea 78/2004 cu privire la produsele alimentare, care este abrogată prin Legea 306/2018 privind siguranța alimentelor, la fel prin Hotărârea Guvernului 867/2023 a fost abrogată Hotărârea Guvernului nr. Nr. 1191/2010 cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale.  Totodată, în actele propuse pentru modificare se regăsesc prevederi de ordin general precum „conform prevederilor actelor normative/legislative în vigoare”, astfel, in dependență de context vor fi completate cu actele normative aferente, precum:  - Legea nr. 279/2017 privind informarea consumatorului cu privire la produsele alimentare, care definește cerințele și responsabilitățile generale ce reglementează informațiile referitoare la produsele alimentare, în special etichetarea produselor alimentare, stabilind informațiile obligatorii referitoare la produsele alimentare pentru asigurarea unui înalt nivel de protecție a consumatorilor, luând în considerare diferențele de percepție și nevoia de informații ale acestora, asigurând în același timp buna funcționare a pieței Republicii Moldova, în prevederile HG 774/2007 și HG 291/2014 se face referință la prevederile legislației în vigoare, fără a indica expres numărul și denumirea actului normativ.   * Legea nr. 306/2018 privind siguranța alimentelor, conform ultimilor modificări: art. 131 (4) Controlul siguranței produselor alimentare se efectuează în conformitate cu planurile de autocontrol, elaborate de operatorii din domeniul alimentar. * (5) Fiecare lot de produse alimentare introdus pe piață este însoțit de un certificat de calitate eliberat de operatorul din domeniul alimentar, conform modelului stabilit în anexa nr. 1. Certificatul de calitate poate fi eliberat pe suport de hârtie sau, la solicitare, expediat în format electronic.   Actul normativ care urmează a fi elaborat ajustarea referințelor la unele din actele normative menționate supra, precum:   * Legea nr. 296/2017 privind cerințele generale de igienă a produselor alimentare; * Hotărârea Guvernului 278/2013 pentru aprobarea Regulamentului sanitar privind materialele și obiectele din plastic destinate să vină în contact cu produsele alimentare * Hotărârea Guvernului 308/2011 pentru aprobarea Regulamentului sanitar privind materialele şi obiectele destinate să vină în contact cu produsele alimentare. * Hotărârea Guvernului 520/2011 cu privire la aprobarea Regulamentului sanitar privind contaminanții din produsele alimentare * Hotărârii Guvernului nr. 229/2013 pentru aprobarea Regulamentului sanitar privind aditivii alimentari * Hotărârea Guvernului 867/2023 Regulamentul sanitar privind limitele maxime de reziduuri de pesticide din sau de pe produse alimentare și hrană de origine vegetală și animală pentru animale șiOrdinul ministrului sănătății nr. 20/2024 Privind aprobarea listei produselor alimentare, substanțelor active și limitelor maxime de reziduuri de pesticide din sau de pe produse alimentare și hrană de origine vegetală și animală pentru animale” * Regulile privind criteriile microbiologice pentru produsele alimentare, aprobate prin Hotărârea Guvernului nr. 221/2009   În hotărârile propuse pentru modificare, nu se va regăsi capitolul ce tine de evaluarea conformității produselor și respectiv, *declarația de conformitate –* Anexa nr. 3. | | | | |
| **2. Stabilirea obiectivelor** | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |
| Prezentul proiect implică următoarele obiective:  -plasarea pe piață și comercializarea unor produse calitative;  -stabilirea unor relații bazate pe o concurență loială;  -protecția consumatorului  -excluderea practicilor neloiale  -stabilirea cerințelor clare de calitate și comercializare, ajustate la prevederile legislației în vigoare. | | | | |
| **3. Identificarea opțiunilor** | | | | |
| a) Expuneți succint opțiunea “a nu face nimic”, care presupune lipsa de intervenție | | | | |
| Opțiunea de „a nu face nimic”, nu are nici un avantaj. Consecințele fiind descrise la pct. 1. d). | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | | |
| Proiectul prevede modificarea Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez și a Hotărârii Guvernului 774/2007 cu privire la aprobarea Reglementării tehnice „Zahăr. Producerea și comercializarea”. Prevederile propuse de a fi incluse în proiect, vor asigura introducerea pe piață a unor produse sigure, calitative, cu o etichetare corespunzătoare. În plus, necesitatea eliberării certificatului de calitate de producător, la plasarea pe piață a produselor, va responsabiliza producătorul, acesta urmând să elaboreze și să respecte Planul de autocontrol.  Totodată, se face o claritate la trimiterile de ordin general, acestea fiind înlocuite cu actul normativ aferent prevederii, de exemplu: „Produsele nu trebuie să conțină metale toxice (cadmiu) peste limita maximă admisibilă stabilită” sau „Conținutul micotoxinelor (deoxynivalenol) în produse nu va depăși nivelul maxim admisibil stabilit în actele normative în vigoare” se vor substitui cu „Conținutul de contaminanți în produse nu trebuie sa depășească nivelurile maxime stabilite în Regulamentul sanitar privind contaminații din produsele aprobat prin Hotărârea Guvernului nr. 520/2010.” sau „Etichetarea se face conform prevederilor actelor normative/legislative în vigoare” se va substitui cu textul „ Etichetarea se face conform prevederilor art. 8 din Legea 279/2017 privind informarea consumatorului cu privire la produsele alimentare”. După cum a fost menționat si mai sus, vor fi revizuite și trimiterile la actele abrogate, la care se face referință în text.  Astfel, în linii generale vor fi operate următoarele modificări:   1. În Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez, urmează a fi ajustate clauza de emitere și de armonizare, care transpune partea II din Anexa nr. I, partea I din Anexa nr. II, Anexa III partea A din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671-854).   A fost redactată referința la nomenclatura combinata a mărfurilor, inclusiv pozițiile tarifare, conform ultimelor modificări.  Totodată, trimiterile de ordin general precum „conform prevederilor actelor normative/legislative în vigoare”, au fost ajustate cu referințe clare privind actul normativ si denumirea acestuia.   1. La Hotărârea Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea” – urmează a fost modificată denumirea hotărârii: „Cerințele de calitate pentru anumite tipuri de zahăr destinate consumului uman”, temeiul de aprobare a acesteia, clauza de armonizare, prin preluarea prevederilor din Partea III din Anexa I, Partea II secțiunea A din Anexa II și Anexa III partea B din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogarea Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului, publicat în *Jurnalul oficial al Uniunii Europene L 347 din 20 decembrie 2013,* astfel cum a fost modificat ultima dată prin Regulamentul (UE) 2017/2393 al Parlamentului European și al Consiliului din 13 decembrie 2017, Directiva 2001/111/CE a Consiliului din 20 decembrie 2001 privind anumite tipuri de zahăr destinate consumului uman, publicată în *Jurnalul oficial al Uniunii Europene L 010 din 12 ianuarie 2002,* astfel cum a fost modificat ultima dată prin Regulamentul (UE) nr. 1021/2013 al Parlamentului European și al Consiliului din 9 octombrie 2013 și Codex Stan 212-1999 Standard pentru zaharuri, amendat în 2001, 2019 și 2022.   Compartimentul *noțiuni* urmează a fi expus în redacție nouă prin completarea cu un sir de produse precum: Zaharuri albe, Zaharuri brute, Izoglucoză, Sirop de inulină, Zahar brut, Zahăr semi-alb, Zahăr sau zahăr alb, Zahăr extra-alb, Soluție de zahăr invertit, Sirop de zahăr invertit, Sirop de glucoză, Sirop de glucoză uscată, Dextroză sau monohidrat de dextroză, Dextroză sau dextroză anhidră, Fructoză, Glucoză pulbere , Zahăr brut din trestie de zahăr.  În același timp vor fi actualizate codurile tarifare, conform modificărilor operate la Nomenclatura combinată a mărfurilor, aprobată prin Legea 172/2014, și ca urmare a completării proiectului cu un șir de denumiri, care inițial nu se regăseau în hotărâre. Vor fi ajustare trimiterile la Legea 306/2018 privind siguranța alimentelor, Legea nr.279/2017 privind informarea consumatorului cu privire la produsele alimentare. Urmează a fi modificată anexa nr. 2 prin completarea cu indicatori fizico-chimici pentru mai multe tipuri de zahar destinate consumului uman.  Urmează a fi abrogată Anexa 3 Declarația de conformitate.  Cerințele de calitate pentru anumite tipuri de zahăr destinate consumului uman, urmează a fi completate cu o anexa nouă, in care sunt descrise metodele de stabilire a caracteristicilor de calitate ale zahărului. | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |
| Alte obținui nu au fost analizate, întrucât, în situația actuală cu excepția opțiunilor de a aduce în actul normativ în concordanță cu prevederile în vigoare și a opțiunii de a nu face nimic, ar fi și opțiunea de a abrogare a actului normativ, dar întrucât oricum trebuie de stabilit cerințe de calitate pentru produsele respective, opțiunea nu a fost luată în calcul. | | | | |
| **4. Analiza impacturilor opțiunilor** | | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |
| După cum a fost menționat si mai sus, fără nici o intervenție, cadrul normativ va rămâne distorsionat, neclar și dificil de implementat, generând situații de conflict între mediul de afaceri și organele de control.  Mai mult ca atât în aceste situații pot genera apariția riscurilor de corupție, astfel în final fiind pusă în pericol sănătatea consumatorului. | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |
| Aprobarea proiectului de hotărâre de Guvern va crea cadrul normativ de implementare necesar pentru asigurarea concordanței prevederilor legislației în vigoare, fapt care va avea efecte pozitive atât pentru producători cât și pentru consumatori.  *Costuri*  -Costurile aferente intervenției statului în domeniul vizat presupun cheltuielile legate de elaborarea și publicarea proiectului de hotărâre de Guvern.  Unii agenți economici ar suporta costuri suplimentare, întrucât au indicat pe ambalaj numărul și/sau denumirea actului normativ propus spre modificare.  Includerea certificatului de calitate, eliberat de producător, va genera anumite costuri pentru agenții economici. Este complicat de făcut careva estimări, întrucât dimensiunea agenților economici diferă, diferă volumul loturilor, unii agenți economici dispun de laboratoare proprii, alții nu.  *Beneficii*  - Motivarea agenților economici din domeniul de producere, în respectarea cerințelor legale.  - Ajustarea legislației la realitățile pieței și cerințele consumatorilor.  - Agenții economici vor obține un profit mai mare prin implementarea acestor cerințe de calitate.  - Protecția sănătății consumatorilor.  - Înlăturarea barierelor tehnice în calea comerțului cu UE și alte state ale căror cerințe de calitate nu diferă de standardele europene.  *Riscuri*  - Unii agenți economici pot întâmpină dificultăți de conformare.  *Impact*  -Întregirea cadrului normativ  -Protejarea sănătății consumatorilor  - Plasarea pe piață a unor produse verificate și sigure. | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |
| - | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor şi costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |
| - | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | | |
| - | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectați | | | | |
| Aprobarea proiectului de hotărâre cu privire la aprobarea Cerințelor de calitate pentru orez și anumite tipuri de zahar destinate consumului uman va asigura un cadru de referință reprezentativ, contribuind la stabilirea unor relații comerciale bazate pe o concurență loială, va permite asigura unui nivel înalt de protecție a intereselor și sănătății consumatorului, acestuia oferindu-i-se produse sigure. | | | | |
| **5. Implementarea şi monitorizarea** | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | | |
| Implementarea proiectului de hotărâre a Guvernului va fi asigurată de Agenția Națională pentru Siguranța Alimentelor, în conformitate cu prevederile art. 7 din Legea nr. 306/2018 privind siguranța alimentelor și a Legii 50/2013 cu privire la controalele oficiale pentru verificarea conformității cu legislația privind hrana pentru animale şi produsele alimentare şi cu normele de sănătate şi de bunăstare a animalelor.  Aprobarea proiectului propus, nu va condiționa modificarea sau abrogarea a careva acte normative și nici nu determină careva schimbări de ordin instituțional. | | | | |
| b) Indicați clar indicatorii de performanță în baza cărora se va efectua monitorizarea | | | | |
| Numărul agenților economici/întreprinderilor supuse verificării.  Numărul de probe prelevate.  Numărul de loturilor constatate a fi neconforme cu cerințele de calitate. | | | | |
| c) Identificați peste cât timp vor fi resimțite impacturile estimate şi este necesară evaluarea performanței actului normativ propus. Explicați cum va fi monitorizată şi evaluată opțiunea | | | | |
| Impactul se va resimți odată cu punerea în aplicare a acestor prevederi și efectuarea controalelor de către inspectorii ANSA. | | | | |
| **6. Consultarea** | | | | |
| a) Identificați principalele părți (grupuri) interesate în intervenția propusă | | | | |
| Principalele părți interesate în promovarea prezentului proiect sunt:  - agenții economici, care vor fi consultați inclusiv prin intermediul Asociațiilor de profil;  - autoritățile cu funcții de control ANSA  - consumatorii. | | | | |
| b) Explicați succint cum (prin ce metode) s-a asigurat consultarea adecvată a părților | | | | |
| În conformitate cu prevederea legii cu privire la transparența în procesul decizional, pe portalul particip.gov.md și pe pagina web a ministerului a fost plasat anunțul de inițiere a modificării Hotărârilor de Guvern nr. 774/2007 Reglementării tehnice „Zahăr. Producerea și comercializarea” și a Hotărârii nr. 291/2014 cu privire la aprobarea Cerințelor de calitate pentru orez și crupe de orez (<https://particip.gov.md/ro/document/stages/ministerul-agriculturii-si-industriei-alimentare-anunta-despre-intentia-de-modificare-a-hotararilor-de-guvern-nr-7742007-reglementarii-tehnice-zahar-producerea-si-comercializarea-si-a-hotararii-nr-2912014-cu-privire-la-aprobarea-cerintelor-de-calitate-pentru-orez-si-crupe-de-orez/11467>).  Analiza impactului de reglementare, proiectul de hotărâre și Nota informativă la fel au fost plasate pentru consultări publice pe portalurile menționate supra (<https://particip.gov.md/ro/document/stages/ministerul-agriculturii-si-industriei-alimentare-prezinta-pentru-consultari-analiza-impactului-de-reglementare-la-proiectul-de-hotarare-a-guvernului-cu-privire-la-aprobarea-modificarilor-ce-se-opereaza-in-unele-hotarari-ale-guvernului/11974>).  Totodată, materialele au fost transmise prin email direct producătorilor de zahăr, zahar invertit, importatorilor și întreprinderilor care preambalează zahar și orez. | | | | |
| c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat) | | | | |
| ICS ”Moldova-Zahar” SRL a menționat că pe ambalajele de zahar este inscripția „Reglementarea Tehnică „Zahăr. producerea și comercializarea”, astfel modificarea denumirii hotărârii ar duce la cheltuieli suplimentare, întrucât întreprinderea are stocuri de ambalaje cu inscripția menționată. Acest fapt va fi luat în considerare la elaborarea și promovarea proiectului.  Suplimentar, menționăm că din partea Agenției Naționale pentru Sănătate Publică și a Agenției Naționale pentru Siguranța alimentelor, au fost înaintate obiecții și propuneri pe marginea proiectului (se anexează), la Analiza impactului de reglementare obiecții sau propuneri nu au fost. | | | | |
| **Anexă**  **Tabel pentru identificarea impacturilor** | | | | |
| **Categorii de impact** | | **Punctaj atribuit** | | |
|  | | *Opțiunea propusă* | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | | 1 |  |  |
| povara administrativă | | 0 |  |  |
| fluxurile comerciale și investiționale | | 2 |  |  |
| competitivitatea afacerilor | | 2 |  |  |
| activitatea diferitor categorii de întreprinderi mici și mijlocii | | 1 |  |  |
| concurența pe piață | | 1 |  |  |
| activitatea de inovare și cercetare | | 1 |  |  |
| veniturile și cheltuielile publice | | 0 |  |  |
| cadrul instituțional al autorităților publice | | 0 |  |  |
| alegerea, calitatea și prețurile pentru consumatori | | 2 |  |  |
| bunăstarea gospodăriilor casnice și a cetățenilor | | 0 |  |  |
| situația social-economică în anumite regiuni | | 1 |  |  |
| situația macroeconomică | | 0 |  |  |
|  | |  |  |  |
| alte aspecte economice | | 1 |  |  |
| **Social** | | | | |
| gradul de ocupare a forței de muncă | | 1 |  |  |
| nivelul de salarizare | | 0 |  |  |
| condițiile și organizarea muncii | | 1 |  |  |
| sănătatea și securitatea muncii | |  |  |  |
| formarea profesională | | 1 |  |  |
| inegalitatea și distribuția veniturilor | | 0 |  |  |
| nivelul veniturilor populației | | 0 |  |  |
| nivelul sărăciei | | 0 |  |  |
| accesul la bunuri și servicii de bază, în special pentru persoanele social-vulnerabile | | 0 |  |  |
| diversitatea culturală și lingvistică | | 0 |  |  |
| partidele politice și organizațiile civice | | 0 |  |  |
| sănătatea publică, inclusiv mortalitatea și morbiditatea | | 1 |  |  |
| modul sănătos de viață al populației | | 0 |  |  |
| nivelul criminalității și securității publice | | 0 |  |  |
| accesul și calitatea serviciilor de protecție socială | | 0 |  |  |
| accesul și calitatea serviciilor educaționale | | 0 |  |  |
| accesul și calitatea serviciilor medicale | | 0 |  |  |
| accesul și calitatea serviciilor publice administrative | | 0 |  |  |
| nivelul și calitatea educației populației | | 0 |  |  |
| conservarea patrimoniului cultural | | 0 |  |  |
| accesul populației la resurse culturale și participarea în manifestații culturale | | 0 |  |  |
| accesul și participarea populației în activități sportive | | 0 |  |  |
| discriminarea | | 0 |  |  |
| alte aspecte sociale | | 0 |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  |
| calitatea aerului | | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  |
| biodiversitatea | | 0 |  |  |
| flora | | 0 |  |  |
| fauna | | 0 |  |  |
| peisajele naturale | | 0 |  |  |
| starea și resursele solului | | 0 |  |  |
| producerea și reciclarea deșeurilor | | 0 |  |  |
| utilizarea eficientă a resurselor regenerabile și neregenerabile | | 0 |  |  |
| consumul și producția durabilă | | 0 |  |  |
| intensitatea energetică | | 0 |  |  |
| eficiența și performanța energetică | | 0 |  |  |
| bunăstarea animalelor | | 0 |  |  |
| riscuri majore pentru mediu (incendii, explozii, accidente etc.) | | 0 |  |  |
| utilizarea terenurilor | | 0 |  |  |
| alte aspecte de mediu | | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea “a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opțiunilor.* | | | | |